Index - Kultúr - Norvég adófizetők pénzéből alkot a fenékkel festő ember
GBP 400,03 Ft
2019.12.12. 12:52
Áll a bál Norvégiában, miután kiderült: az elmúlt 12 évben több mint egymilliárd forintnak megfelelő norvég koronát kapott kulturális támogatásként az a Vegard Vinge, aki többek között azzal híresült el, hogy a fenekébe dugott ecsettel fest.
A National File cikke szerint a művész meglehetősen megosztó személyiség a Norvégiában, a helyi közösségi felületeken rengetegen felháborodtak, amikor kikerültek egy 12 órás berlini performanszának felvételei, amelyen többek között azt látni, hogy
a fenekéből festéket fröcsköl egy vászonra,
aztán a fenekébe dugott ecsettel festeni kezd,
majd jól meghempereg a egészben.
A videót ezen a linken lehet elérni, de tényleg csak saját felelősségre ajánljuk, mert egyeseket felzaklathatnak a képsorok.
A helyiek éppen ezért háborodtak fel azon, hogy kiderült, Vinge alapítványát a következő négy évben 110 millió forintos összeggel támogatja a norvég kulturális tanács, ami alapból magasabb, mint a megszokott támogatási összeg, ráadásul a szervezet évek óta komoly állami támogatásokban részesül. A támogatást produkciós költségekre, fizetésekre és más szükséges eszközökre költötték.